ร้านยำแซ่บอยู่ชั้น6 ห้างเซ็นทรัลพระราม9
ร้านสาขานี้ตกแต่งสวยงาม มีที่นั่งหลายโต๊ะรวมถึงโซฟานุ่มๆด้วย

อยากจะทานยำหรือส้มตำก็เลยมาทานร้านนี้เพราะอยู่ใกล้คอนโดดีและราคาไม่แพงอีกด้วย
นั่งอยู่ด้านในร้านเกือบจะติดกระจก สามารถมองเห็นวิวตึกแถวนั้นได้ชัดเจน

พูดถึงรสชาติอาหาร
ยำผักบุ้งกรอบ : ใบไม้ดูไม่ค่อยผักบุ้งเท่าไหร่เลย ฮ่าๆ แต่ก็กร๊อบกรอบอร่อยดี น้ำยำหวานๆแต่ทำเอาเผ็ดติดลิ้นเลยล่ะ เนื้อกุ้งใสๆกรอบๆดึ๋งดั๋งช่วยลดความเผ็ดของยำได้นิดหน่อย

ส้มตำไทย : สั่งแบบไม่เผ็ดมากเพราะจ๊ะจ๋าทานเผ็ดไม่ค่อยได้ค่ะ รสชาติก็เปรี้ยวๆหวานๆ ถูกใจเลย

ยำมาม่า : ทำไมไม่ทำทานเองเนี่ย(-_-") เส้นมาม่าไม่อืดจนเกินไป รสชาติเข้มข้นมาก เผ็ดจัดจ้าน ซี๊ดดดดดด
มีไส้กรอกเต็มเลย

โดยรวมก็อร่อยทุกอย่างเลยค่ะ อาหารรอไม่นาน บริการโอเคอยู่(อาจจะเป็นเพราะไปตอนคนน้อย) ราคาสบายกระเป๋า